**אליהו גליקשטרן**

**תגלית מרתקת ומסתורית – פענוח הצופן המוזיקאלי של טעמי המקרא חושף את ספר התורה ושאר כתבי הקודש יהודיים כפואמות מוסיקליות מושלמות המתעלות על כל דמיון**

אחרי 2000 שנות דממה בגלות תגלית נדירה ומסתורית חושפת כי ספר כל הספרים והזמנים – התורה – היא פואמה של שלמות פואטית ומוסיקלית פלאית.

**התגלית**

אחרי 2000 שנות דממה בגלות, תגלית נדירה ומסתורית חושפת כי ספר כל הספרים והזמנים – התורה – היא פואמה של שלמות פואטית ומוסיקלית פלאית. פיענוח חדש של טעמי המקרא המסורתיים מגלה כי אלה טמונים בחובם הוראות מנגינה וקצב מוזיקליים אשר חושפים, בדיוק ועקביות מדהימים, את הרכב המקרא. בזכותם מתגלה הטקסט המקראי כאופרה חרוזה מושלמת המולחנת בכל מגוון הסגנונות המוזיקליים הפואטיים המוכרים בעולם. כל מילה ומילה בתורה, אבן הראשה של כתבי הקודש היהודיים, האיסלמיים והנוצריים, משרתת תפקיד חיוני בשירה אלוקית זו, ועל כן ניתן לקבוע כי ספר זה מגלם את השלמות האומנותית הגבוהה והמופלאה ביותר הידועה לאדם. בנוסף התגלה כי יתר ספרי התנ"ך, ובהם כמובן ספר התהלים, כתובים אף הם במלואן כיצירות מוזיקליות חרוזות מושלמות ללא יוצא מן הכלל.

ובמילים אחרות: תורתנו הקדושה – הספר המפורסם ביותר בעולם, שבו קוראים היהודים יומם ולילה ללא הרף בכל יום ויום – היא למעשה שיר חרוז אחד בעל ממדים אדירים ומורכבות עצומה. וטעמי המקרא, ששימושם נשכח במשך אלפיים שנה, הם הסימנים שמורים לנו כיצד לקרוא, או ליתר דיוק לשיר, שיר אלוקי זה. ניתוח הסגנונות המוזיקאליים בתורה לפי השיטה שהתגלתה מראה כי היא כוללת בתוכה מנגינות ומקצבים בסגנונות בני ימינו – דוגמת אופרה, סגנונות לטיניים ודרום אמריקאיים, ואפילו – ג'אז וראפ, שמקצביהם תואמים את כל חוקי הטכניקה הפואטית והמוסיקלית המודרנית ללא כל דופי. ההיקף, המורכבות, והרמה המקצועית של השירים מתעלה על הדמיון מכל בחינה אפשרית.

פלא מוזיקאלי זה הוא בעל השלכות גדולות מבחינה דתית ואף היסטורית, וחושף את תפארת התרבות היהודית בארץ ישראל, את החיים המוזיקאליים והאינטלקטואליים המפותחים, ואת הקידמה האומנותית ששררו בבירתה ירושלים בתקופות שלפני החורבן הבית השני. תגלית זו מאפשרת לנו לשמוע ולהבין את צלילי השמחה, הצהלה, והרינה של התרבות היהודית העתיקה. היא חושפת בפנינו את הצבעים המוזיקאליים העזים והמרשימים של התפילה הקדומה, את מנהגי החגים, ואת הששון של קהל המתפללים שעה ששרו מול בורא התרבויות הקדוש הנצחי. תגלית זו גם שופכת אור חדש על שהתרחש בתקופת כיבוש ארץ ישראל בידי אויביה, וחושפת נסיבות שהיו קשורות לגניבת הסגנונות והטכניקות המוזיקאליים המקראיים הייחודיים והפצתם בקרב אומות העולם. ועל כן ניתן לקבוע כי הגילוי פותח לדיון מחדש את כל המסלול ההיסטורי של ההתפתחות האומנות הפואטית והמוזיקלית העולמית, וחושף עובדות קשות לגבי גזל דעת ורצח עם על רקע גזענות, רוע, תאוות גאווה ותרבות שקר.

**גילוי סודם של טעמי המקרא: הקצב האלוקי**

כידוע, טעמי המקרא הם סימנים המלווים כמעט את כל כתבי המקרא, נוסף על סימני הניקוד. הם מופיעים מכל צדדי האות הכתובה – אחריה, מעליה, ומתחתיה – ומצוינים בצורות גרפיות, כגון קווים קצרים או ארוכים, קשתות וחצים. טעמי המקרא נועדו להגדיר את האופן שבו יש לָשיר בְּקול את המילים הכתובות, והם אף מעידים על הקֶשר שבין המילים בַּמשפט. יש טעמים המורים על הפסקות בין מילה למילה, ולעומתם יש טעמים המורים שיש לחבר בין המילים ולקוראן כמקשה אחת. אותי כל זה מרתק, אבל אתם, חבריי הקוראים, בוודאי מרימים גבה ושואלים: "ובכן, מר גליקשטרן, מה הסיפור שלך?" ואני אשיב לכם: "מעשה שהיה כך היה."

אולם לפני כן, גילוי נאות. אינני אדם אקדמאי ובנוסף לכך אני בעל תשובה. כלומר, למרות בורכתי בכישורים אנליטיים ומוזיקאליים מסוימים, ישנם דברים רבים במסורת שאותם איני יודע ונאלצתי לגלותם לבדי. אך אולי זו ברכה, שכן אדם שנולד בבית דתי והתחנך על ספרי התהילים והמסורת, הוא וודאי בעל ידע דתי נרחב, אך עם זאת עשוי לקבל מסורות רבות כעניין שבשגרה. אף שבמסגרת עיסוקיי במסורת היהודית שמעתי זמירות בבית הכנסת, מעולם לא הבנתי את מטרת הקריאה בתורה לפי טעמי המקרא ואת מִגְוון הסגנונות שבהם הם מושרים. ואולם, בימי מגפת הקורונה, בשעה שבה היינו כולנו מסוגרים בבתינו, פתאום מצאתי את עצמי הוגה בסימנים אלה יומם ולילה, ללא כל אפשרות לשאול איש מבאי בית הכנסת על משמעותם. וכך, בשעת לילה מאוחרת, בעודי מתרכז בלימוד מזמורי התהלים הקדושים, עלתה בזיכרוני העובדה שטעמי המקרא הם סימנים הנלווים לַכָּתוב בכל ספרי התנ"ך ולא רק במזמורי התהלים.

עם האוכל בא התיאבון. שינסתי מותניים, ובעזרת כל כישוריי, השֶׂכֶל הישר שלי, ניסיוני באַלְגוֹרִיתְמִיקָה, וחוקי המוזיקה שנחרתו בזיכרוני, הֶחְלַטְתי לְפַצֵּחַ את צופן טעמי המקרא על כל משמעויותיהם המוזיקליות, כהגדרת המלחין ומְנַצֵּחַ העולמים הקדוש ברוך הוא. ואכן, לימים כבר היה לְאֵל יָדִי ללמוד את משמעות טעמי המקרא, לפי הגדרת השיטות המסורתיות. ואולם גמלה בלבבי החלטה שלא לעשות זאת בטרם אשלים את הניסוי שלי ואנסה לפענח בעצמי את השיטה. להחלטתי היו שתי סיבות: ראשית, סברתי שאם תיוודע לי מראש תוצאת הניסוי, אייחס משמעות לטעם מסוים בלי להשקיע כל מאמץ בבירוריי; ושנית, קיוויתי שאף שלא הגדרתי את מטרת מחקרי, הוא יביא אותי בדרך לוגית לתוצאות הזהוֹת לשיטה המסורתית המקובלת.

בשעות הלילה, בעת שניסיתי לפענח את קצבי המזמורים, הכרתי אחד מטעמי המקרא המכונה 'הַמַעֲמִיד' (כך באחת המסורות). המעמיד הוא קו אנכי קטן ["|"] המופיע מתחת לאות שאותה הוא מְלווה. טעם זה נפגש בעקביות עם הפעימות הבולטות בקצבים שאותם הצלחתי לזהות. והנה, תוך כדי לימוד התהילים ושקידה על טעם המעמיד, פתאום הופיע במלל באופן מפתיע מילים **חרוזות**. המשכתי לקרוא במזמור התהילים, ולאט לאט הבנתי שצירוף חרוזים הזה אינו מקרי, אלא חלק מתופעה שיטתית. התחקתי אחרי הקצבים והחרוזים במטרה למצוא מנגינה אחת שמאחדת את כל הטקסטים. אך מה שמצאתי אינו מנגינה אחת אלא שיטה שבאמצעותה ניתן לקבוע את הקצב המסוים המתאים לכל מזמור ומזמור. טעמי המקרא היו סימני הדרך שהובילו אותי לתגלית זו, שחושפת את אופן הקריאה, למעשה השירה, הנכון והמקורי של כתבי הקודש כולם, ואף ספרות חז"ל ופרשני המקרא השונים, כפי שהתגלה בהמשך הדרך.

ככל שהצלחתי לדייק ולציית יותר להוראות הטעם, כן הופיעו יותר וריאציות של קצבים דומים. למרות הדמיון הכללי ביניהם, וריאציות קצביות אלו יוצרות שירים שונים שנבדלים ברוחם הקצבית. רוח זו משקפת את הנושא והמהות של כל מזמור ומזמור. כאמור, המורכבות המוזיקלית של המנגינות – הן מבחינת הרמה הגבוהה שבה נכתבו, והן מבחינת הכושר המוזיקאלי הנדרש לביצוען – מפתיעה. מורכבות זו מלמדת אותנו כי המוני בית ישראל היו בעלי חוש מוזיקלי מפותח, ויכלו ליהנות ממקצבים מעודנים ומורכבים. כאן המקום להזכיר את הספרות התלמודית שמרבה לתאר את השמחה העממית שהתלוותה למנגינות האלה.

כשהתקדמתי במחקרי, גיליתי שטעמי המקרא הן הגדרות הקריאה הניגונית של הטקסט הכתוב. וכך היה: בשעה שהשתתפתי בתפילת שחרית שבה קוראים את 'שירת הים' [שמות ט"ו], התחלתי לשיר את הפסוק הראשון:

"אָז יָשִׁיר מֹשֶׁה וּבְנֵי יִשְׂרָאֵל אֶת הַשִּׁירָה הַזֹּאת לַה' וַיֹּאמְרוּ לֵאמֹר  
אָשִׁירָה לַה' כִּי גָאֹה גָּאָה סוּס וְרֹכְבוֹ רָמָה בַיָּם."

וכאן באקראי יצא מפי הצליל 'אָ', כשאורכו כפול מאורכו הרגיל. כלומר 'אָז' המילה הראשונה ב'שירת הים' נקראה 'אָ-אָז'. ומייד הבחנתי שמתחת לאות א' מצוין הטעם [""] – טעם דומה למעמיד שאותו כבר הצגתי בפניכם. ואולם בפסוק הראשון ב'שירת הים' מצורף לקו האנכי 'זנב' קטן. מיד חשתי שזנב זה – מטרתו להורות על הארכת הצליל ולקוראו 'אָ-אָז'. ומכאן, פתחתי בתהליך ארוך ומייגע, אך מדהים ומרתק של פיענוח משמעויות הקצביות של כל טעם וטעם, בעזרת כלל כישורי האסוציאציה והידע המוסיקלי, המקראי והכללי שברשותי.

**חרוזים מוסתרים**

אם המזמורים במקרא מורכבים מבחינה מוזיקלית, הם היו מורכבים במידה לא פחותה גם מבחינה פואטית. כלומר, שימוש בשיטת הקריאה שגיליתי חושף שבמקרים רבים הפראזות המוזיקליות היו ארוכות מאוד, עד כדי כך שחלק מהחרוזים נותרים מוסתרים. 'חרוזים מוסתרים' הם חרוזים המרוחקים זה מזה כל כך שקל לא לשים לב לקיומם. אחת הסיבות לכך שחרוזים אלו נסתרים משום שהם חלק מפראזות ארוכות שמנגינתן מעקבת את החזרה ל"טוֹנִיקָה" – היא סיום האמירה. טכניקה זו מעוררת תחושה של חוסר סבלנות בקרב השומעים, דבר המעיד כי המידע הנשמע בחרוזים מקבל ביטוי חושי אינסטינקטיבי אצל השומעים. הסיבה הנוספת והעיקרית ל"הסתר" החרוזים משמע הקורא תמונה כאמור בעובדה כי מלים בקריאה אינן נקראות בקצב הנכון, אשר בצורתו התקינה מאגד את קבוצות אמירות הכתובות כך, שהמילים החרוזים מתמקמים במקומות שווים להן בתיבות מוזיקליות, ואז הם יוצרים את תחושת ההרמוניה הפואטית המוכרת לנו של שירה חרוזה מן הנפלאות והמגוונות ביותר של תקופתנו.

אשר לאורכם של התווים: בזכות הקצבים שאותם ידעתי לזהות, העליתי בחכתי את חלוקתם של אורכי הפראזות. חלוקה זו סייעה לי לחשב באופן יחסי את אורכי הטעמים בקבוצות של פרזות אלו. אוסף הטעמים בפראזה, סדר המילים, והאופן שבו בוטאו מילים מסוימות סייעו בידי לזהות את אורכו של כל טעם וטעם תוך כדי ניסוי וטעייה.

**קול עֲנוֹת או קול תרועה?**

אחרי שגיליתי את הקצב שאותו מכתיבים טעמי המקרא, ואת החרוזים המוסתרים שחבויים בתוך הטקסט הכתוב, נותר עוד לבדוק את הקשר בטעמי המקרא לטון השירה. אלו היו השאלות שהנחו אותי: "מהי השיטה? וכיצד מונחה הקורא 'לנווט' בסולם התווים אשר שימש את שירת הקודש בתקופתה? ומהו בכלל הסולם הזה?" בעבר שמעתי תשובות מגוּונות לשאלות אלו, ובמסגרת לימודי המוזיקה למדתי על הגורמים, התהליכים והשיטות בהתפתחותה של מוסיקה בעולם. ואולם כעת, שעה שבחנתי את הטעמים באור חדש, נפקחו עיניי וגיליתי שהגורמים והתהליכים ההיסטוריים רק שיבשו את ההרמוניה המתקדמת שהייתה קיימת בטקסטים המקראיים המקוריים, וכן את אופן תיאורה. וכך, בהתבססי על פירוש של רש"י שבו מתואר אדם הקורא בתורה ובתוך כך עובר באצבעו על הכתוב, ניסיתי לפענח את הטונים של הטעמים. הנחתי כי טעמי המקרא בוודאי מדריכים את הקורא בתורה באיזה טון לקרוא את המילים – בטון גבוה או בטון נמוך. הסימנים המסמנים את גובה הטון הם צורות דומות לקשתות מונחות באלכסון בכיוונים שונים מסביב לאותיות – ["("] או [")"]. כאשר התעמקתי בסימנים האלה, חשתי באופן אסוציאטיבי כי הסימן הגרפי הוא בעצם תו, צליל שוטף שאותו אפשר לקורא בקול גבוה או בקול נמוך וכן בקצב מזורז או איטי יותר. וכך למעשה היא שיטתם של כל סימני הטעמים.

**טעמי המקרא וסודות התורה הקדושה**

ניסיתי כאן, על קצה המזלג, לחשוף אתכם, קוראיי, לתכונות הלא מוכרות של טעמי המקרא, שאליהן הגדרות השיטות המסורתיות אינן מתייחסות כלל. מצאתי כי ישנה שיטה המסתתרת מאחורי טעמים אלה, וכי שיטה זו חושפת את אחידות הטקסט המקראי. באמצעות קריאה על-פי שיטתה זו ניתן לגלות את הקצב המסוים המתאים לכל מזמור ומזמור, ולכל פרשה ופרשה בכתבי הקודש.

הגעתי לגילוי זה באופן עקלקל, דרך תהליך ארוך של שקלא וטריא. אני חש באופן ברור שמהלך זה מלוּוה בהשגחה מיוחדת, שהודות לה אני נחשף לפרטים רלוונטיים רבים דווקא בשעה של התחבטות והתלבטות. מוזר, או אולי דווקא לא מוזר, שדווקא אני, בעל תשובה עם השכלה מוזיקאלית אך ללא מומחיות אקדמית או ידע דתי מוקדם בתחום, הוא זה שנחשף לתגלית מרעישה זו. אולם מתוך צניעות ומתינות דעת, אני נמנע לעת עתה מההשוואות והמסקנות הכלליות שתובנות חדשות אלו מזמינות, ומבקש להפיץ בציבור את הידיעה על התגלית החשובה והמפתיעה הזו.

מאחר שעולמנו נברא באמצעות מילותיו של הבורא יתברך, גילוי אופן השירה המקראי הוא בעל השפעה אדירה על כוח התפילה, והוא מאפשר לשאת אותה בדיוק שאפשרי רק עתה, לראשונה, אחרי אלפי שנות שכחה. התגלית יוצרת כלים לחשיפת אמיתיות ונכונות של כתבים קדומים, מיישרת סתירות הלכתיות, וחושפת אמיתות היסטוריות נעלמות. ומעבר לכך: קריאה נכונה של טעמי המקרא לפי השיטה שגיליתי חושפת את האחדות הלירית של שירת התורה הקדושה ואת הבשורה האלוקית שהיא טומנת בחובה. אין לי ספק כי היא תקרב את גאולת ישראל שתתרחש עוד בימינו בחסדיו.

אמן, כן יהי רצון!

ועתה, ידידינו וחברינו החדש, צוותינו הבינלאומי של המחקר, ההפקה והפצתה של התפארת האלוקית ברחבי טבל, לשם תקומתה בתחייה במלוא תפארתה, מזמינים אותך בברכה אימנו יחד לגלות, לחקור ולחשוף, ובעקר – לשיר יחדיו באתרה[www.HaShira.com](about:blank) בשמחה וברינה, בקדושה ובטהורה את שירת קודשינו הקסומה, הלא היא - **השירה**!